### อย. ระดมครูแกนนำ อย.น้อย 77 จังหวัด

### สอนนับคาร์บ อ่านฉลากโภชนาการ ปลูกฝังต่อให้เยาวชนห่างไกล NCDs

### \*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

อย. ระดมครูแกนนำ อย.น้อย ระดับประเทศ พัฒนาการดำเนินงานโรงเรียน อย.น้อย ร่วมกับเครือข่าย แนะวิธีนับคาร์บ อ่านฉลากโภชนาการ ห่างไกลโรค NCDs เพื่อปลูกฝังให้เยาวชนรุ่นใหม่มีความรอบรู้ด้านผลิตภัณฑ์สุขภาพ และเติบโตเป็นอนาคตของชาติที่มีสุขภาพแข็งแรง

**เภสัชกรเลิศชาย เลิศวุฒิ รองเลขาธิการคณะกรรมการอาหารและยา** เปิดเผยภายหลังเป็นประธานเปิดการประชุมเชิงปฏิบัติการเพื่อหาแนวทางการพัฒนาการดำเนินงานโรงเรียน อย.น้อย ร่วมกับคณะกรรมการครูแกนนำ อย.น้อย ระดับประเทศ ว่า กระทรวงสาธารณสุขมีนโยบาย “ยกระดับการสาธารณสุขไทย สุขภาพแข็งแรงทุกวัย เศรษฐกิจสุขภาพไทยมั่นคง” โดยมุ่งเน้นให้คนไทยห่างไกลโรคและภัยสุขภาพ และสร้างความเข้มแข็งของเครือข่ายสุขภาพภาคประชาชน ซึ่งสอดคล้องกับยุทธศาสตร์ของสำนักงานคณะกรรมการอาหารและยา (อย.) ในการส่งเสริมและพัฒนาให้ผู้บริโภคมีความรอบรู้สามารถบริโภคผลิตภัณฑ์สุขภาพได้อย่างปลอดภัยและสมประโยชน์ โดยมีเป้าประสงค์หลัก คือ การยกระดับการคุ้มครองผู้บริโภค และการสนับสนุนนโยบายลดโรคไม่ติดต่อเรื้อรัง (NCDs)

**รองเลขาธิการ อย.** กล่าวเพิ่มเติมว่า สำหรับกิจกรรมในวันนี้ อย. มีการระดมสมองร่วมกับคณะกรรมการครูแกนนำ อย.น้อย ระดับประเทศ เพื่อหาแนวทางการพัฒนา/ปรับปรุง การดำเนินงานตามเกณฑ์มาตรฐาน โรงเรียน อย.น้อย เสริมทักษะความรู้ให้รู้จักวิธีนับคาร์บ อ่านฉลากโภชนาการ ห่างไกลโรค NCDs ทั้งนี้ อย. ยังคงมุ่งเน้นผลักดันให้มีโรงเรียนที่ผ่านการประเมินมาตรฐานโรงเรียน อย.น้อย เพิ่มมากขึ้น ซึ่งปัจจุบันมีโรงเรียน อย.น้อย ทั่วประเทศทั้งเขตกรุงเทพมหานครและส่วนภูมิภาค จำนวน 18,648 แห่ง และมีจำนวนนักเรียน อย.น้อย หมุนเวียนกว่า 400,000 คน ต่อปี พร้อมทั้งยกระดับให้เป็นโรงเรียน อย.น้อยplus  ที่เชื่อมโยงการดำเนินงานกับชุมชน เพื่อสนับสนุนการสร้างสังคมรอบรู้ด้านผลิตภัณฑ์สุขภาพ และปลูกฝังให้นักเรียน อย.น้อย มีความรอบรู้ด้านผลิตภัณฑ์สุขภาพ ซึ่งจะส่งผลให้เด็กเหล่านั้น เจริญเติบโตเป็นอนาคตของชาติที่มีสุขภาพแข็งแรงสมบูรณ์ต่อไป

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

**วันที่เผยแพร่ข่าว 24 มกราคม 2568 ข่าวแจก 90 / ปีงบประมาณ พ.ศ. 2568**

**A group of people standing on a stage

Description automatically generatedA person standing at a podium with a crowd of people in the background

Description automatically generated**

**A group of people standing in a room

Description automatically generatedA group of people sitting at a table

Description automatically generatedA group of people sitting at a table

Description automatically generatedA group of women standing in a row

Description automatically generated**